ฟิตแอนด์เฟิร์ม
นับเป็นนายแบงก์ที่เอลฟ์ตี้และบ้าพลังคนหนึ่งของวงการทีเดียว อภิชาติ เกษมกุลศิริ รองกรรมการผู้จัดการ ธนาคารไอซีบีซี (ไทย) ที่รักกีฬาวิ่งเป็นชีวิตจิตใจ
22 มิ.ย. 2555

นับเป็นนายแบงก์ที่เอลฟ์ตี้และบ้าพลังคนหนึ่งของวงการทีเดียว อภิชาติ เกษมกุลศิริ รองกรรมการผู้จัดการ ธนาคารไอซีบีซี (ไทย) ที่รักกีฬาวิ่งเป็นชีวิตจิตใจ 
ผลจากการวิ่งวันละเป็นสิบกิโลเมตร ทำให้คุณพี่เค้าสลิม ผอมเพรียวโดยไม่ต้องเสียเงินไปสถานลดน้ำหนัก 
คุณอภิชาติ บอกว่า พอออกกำลังกายมากๆ เดี๋ยวนี้ก็ไม่ค่อยอยากกินอะไร กินอะไรก็อิ่มง่าย ทำงานได้ทนทานและด้วยความภาคภูมิใจสุดๆ คุณพี่เค้าเลยเปลี่ยนเสื้อเชิ้ตที่ใส่ไปทำงานใหม่ หันมาใส่แบบสลิมฟิตทั้งหมด
เดี๋ยวนี้เดินไปไหนใครๆ ก็ชม แต่เมื่อวานนี้ธนาคารจัดให้พนักงานและผู้บริหาร ฉีดวัคซีนแก้ไข้หวัดใหญ่ คุณอภิชาติต้องมาฉีดยาด้วย
แต่ด้วยความที่เสื้อคุณพี่เค้าสลิมฟิต (มากๆ) จึงถกแขนเสื้อขึ้นเพื่อให้ฉีดยาบนกล้ามแขนไม่ได้ 
ว่าแล้วคุณอภิชาติก็ถอดเสื้อเชิ้ตออกให้พยาบาลฉีดวัคซีน โชว์แผงอกและกล้ามท้อง ทำเอาพนักงานสาวๆ แอบหัวเราะกันคิกคัก ที่เห็นหุ่นฟิตแอนด์เฟิร์มของเจ้านาย อายเค้าไม้เฮีย ฮ่า ฮ่า ฮ่า